《留侯庙》
宋代·赵公豫

微茫祠宇著山中，曲径悬崖杖履通。一调楚歌声断续，八千甲士散西东。

良臣远识存真隐，赤帝雄心赋大风。惟有彭城留皓月，春秋光照尚和同。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。